**PUHEENJOHTAJA**

Varsinais-Suomen Reserviläispiirin yhdistysten puheenjohtajat ja sihteerit!

Olemme edelleen poikkeuksellisessa tilanteessa koronan suhteen koko maassa ja tämän vaikutukset tulevat näkymään vielä pitkälle ensi vuoteen. Piirissämme pystyttiin tästä huolimatta järjestämään 1.8. lähtien lähes kaikki suunnitelman mukaiset tapahtumat. Tästä haluan kiittää lämpimästi kaikkia teitä yhdistysten aktiiveja, jotka teitte ne mahdolliseksi ja turvalliseksi niin toimitsijoille, kuin kilpailijoillekin. Tietoon ei ole tullut yhtään korona tapausta piirimme tapahtumien osalta.

Vuosi on muiltakin osin ollut mielenkiintoinen ja muutoksilta ei voida välttyä ensi vuoden osalta.

Ensimmäisenä muutoksena muistuttaisin kaikkia siitä, että piirien uudet kotisivut tulevat ensi vuoden alusta lähtien toimimaan myös tapahtumakalenterina, mitä kautta voi ainoastaan kertyä yhdistyksen vuotuinen toimintaraportti. Eli vuoden lopussa/alussa täytettävä toimintalomake poistuu ja se tulee automaattisesti kotisivuilla ilmoitettujen tapahtumien perusteella suoraan raportiksi. Tämän asian tiimoilta on alkuvuonna järjestettävä piirin toimesta vielä koulutusta teidän yhdistysten toimijoille, jotta arvokas työ ei jää vuoden lopussa huomioimatta.

Toinen iso muutos koskee ampujia ja Finanssivalvonnan loppuvuonna antamaa huomautusta siitä, että vastaavaa vakuutusta ei voi olla tarjolla, mikä tähän asti on ampumaturvana ollut käytössä.
Asialle tuli kiire, koska kyseessä oli kolmen ison liiton ampujat ja tuhansien ampujien vakuutusturva. Liittojen syyskokoukset lähestyivät myös ja asia piti saada jollekin tolalle liittokokouksen päätettäväksi. Reserviläisliiton johto teki hyvää työtä selvittäessään asiaa ja otti monesta eri yhtiöstä tarjoukset vastaan koskien uutta toimintaturvaa. Näin ollen ensi vuodeksi päädyttiin sellaiseen ratkaisuun, minkä liittokokous hyväksyi eli toimintaturva on 35 euroa ja niille, jotka tämän maksavat, perustetaan kokonaan uusi jäsenryhmä. Tällaisen asian tausta pitää tuntea hyvin ja ymmärtää miksi asiat menevät tietyllä tavalla. Ensinnäkin liitolla ei ole sellaista vaihtoehtoa, että se vakuuttaisi maksaneiden toimintaturvan ottaneiden perusteella vakuutusmaksun vaan tähän on neuvoteltu sopimus, missä maksuriskin kantaa jompikumpi osapuoli riippuen siitä, mikä on vakuutuksen ottajien määrä. Myöskään liitto ei halunnut lähteä korottamaan jäsenmaksua tämän myötä, koska sekään ei olisi oikein kaikkia jäseniä kohtaan, varsinkaan niitä kohtaan, jotka eivät ammu. Tiedetään, että Reserviläisliiton ratkaisu maksun suuruudesta, joka on 10 euroa kalliimpi kuin RUL ja MPKL herättää keskustelua kentällä. Jokainen voi tässä kohdassa valita mistä maksunsa ottaa ja onhan se monella nyt jo otettu esim. SAL lisenssin kautta. Tämä on siis vuoden ratkaisu ja kaikki liitot hakevat uutta mallia ja tapoja ensi vuoden aikana, miten jatkossa voidaan toimia asian suhteen. En kuitenkaan usko, että kenelläkään ammuntaa harrastavalla tämä on rahasta kiinni, vaan kysymys on periaatteesta. Vastaan mielelläni ensi vuonna 10.1 jälkeen näihin kysymyksiin, kun niitä teille yhdistyksiin tulee.

Kolmantena isona asiana on kolmen maanpuolustusjärjestön henkilöstömuutokset ensi vuodelle.
Reserviläisurheiluliiton toiminnanjohtaja Risto Tarkiainen on jo hyvissä ajoin ilmoittanut RESUL hallitukselle, että jää eläkkeelle 31.12.2021. Reserviläisliitto lähtee hakemaan toiminnanjohtajaa

ensi vuonna Olli Nybergin tilalle ja MPK toiminnanjohtaja Pertti Laatikainen jää pois tehtävästään 1.8.2021 alkaen, joten mielenkiintoisia valintoja on varmasti odotettavissa liittotasolla ja sen myötä myös uudistuksia.

Tämän vuoden viimeisen tiedotteen myötä kiitän teitä kaikkia vuodesta 2020!

Toivotan teille, yhdistysten jäsenille ja läheisillenne oikein hyvää joulua ja onnellista uutta vuotta 2021! Pysytään terveinä ja pidetään läheisistä huolta!

Minna Nenonen

Varsinais-Suomen reserviläispiiri

Puheenjohtaja

**AMPUMATOIMIKUNTA, URHEILUTOIMIKUNTA, PERINNETOIMIKUNTA, OSAAMISTOIMIKUNTA, VIESTINTÄTOIMIKUNTA, PARIVARTION TOIMITUSNEUVOSTO**

Ilmoittakaa vuoden 2021 toimikuntiin yhdistyksenne edustajia toiminnanjohtajalle (vsres@co.inet.fi) 8.1.2021 mennessä.

**JÄSENREKISTERI**

Jatkossa voit tehdä rekisteriin itse korjauksia. Jäsenrekisterin tietoja päivitetään säännöllisesti Postin järjestelmästä, joten osoitetietojen muutoksista ei tarvitse ilmoittaa.

Tässä ohjeita maanpuolustusrekisterin käyttöön: Jokainen jäsen voi internetin kautta itse tarkistaa ja päivittää omat jäsentietonsa. Reserviläisliiton nettisuvulla

kohdassa Jäsenille --> Tarkasta ja korjaa jäsentietosi --> Kirjaudu jäsenasioihin. Käyttäjätunnuksena toimii oma jäsennumero ja ensimmäisellä sisäänkirjautumiskerralla

salasanana on postinumero. Salasana on vaihdettava ensimmäisen sisäänkirjautumisen yhteydessä.

Liitto toivoo kuitenkin, että jäsenet pitävät oman puhelinnumeronsa, sähköpostiosoitteensa ja sotilasarvonsa ajan tasalla rekisterissä. Myöskään ylennystietoja ei kirjata rekisteriin

automaattisesti vaan ne on kirjattava rekisteriin tai ilmoitettava liittoon itse.

Kysymyksiä jäsenrekisteristä voi lähettää rekisterin pääkäyttäjälle (jasenasiat@reservilaisliitto.fi). Hän ottaa vastaan myös rekisterin muutostietoja. Ei muuta kuin kokeilemaan ja

pitämään omat tiedot ajan tasalla!"

**PIIRITOIMISTO**

**Piirihallituksen seuraava kokous** on etäkokouksena tiistaina 26.1.2021 kello 17.30.

**Seuraava PYT:n kokous** on etäkokouksena keskiviikkona 13.1.2021 kello 17.00.

**Parivartion 1/2021** aineistopäivä on 4.2.2021 ja lehti ilmestyy 25.2.2021 Teemana on ”Viestintä”. Kaikkien yhdistysten jutut ovat tärkeitä. Erityisesti yhdistyksen toiminnasta tai yksittäisestä tapahtumasta kertovat jutut ovat erityisen toivottavia. Aineisto tulee toimittaa päätoimittajalle (vsres@co.inet.fi) ja toimitukseen (parivartio@gmail.com). **Muistakaa toimittaa kilpailujen tulokset aina vain Word – asiakirjana!**

**Messupaketti** on ”talviteloilla”. Varaukset tulee tehdä vähintään kolme viikkoa ennen tarvetta. Varaaminen tapahtuu piiritoimistosta (vsres@co.inet.fi). Varauksessa tulee ilmoittaa: käyttäjän tiedot (yhdistys, yhteyshenkilö, puhelinnumero, sähköpostiosoite), noutoaika (pvm ja kellonaika) ja palautusaika (pvm ja kellonaika). Toivomus käyttäjille: Pitäkää kärry siistinä ja ilmoittakaa palautuksen yhteydessä havaitut puutteet tai rikkoontumiset!

**Seuraava kuukausitiedote** ilmestyy 18.1.2021.

**Piiritoimiston aukioloajat**

Toistaiseksi vain erikseen sovittuna ajankohtana. Poikkeusjärjestely on voimassa toistaiseksi. Toiminnanjohtaja Erkki Lehmus työskentelee ETÄNÄ (Siltavoudinkatu 1 as 20, 21200 RAISIO), puh +35840 160 8001, email vsres@co.inet.fi

Toiminnanjohtaja on lomalla 23.12.2020 – 5.1.2020.

Ohessa on **vuoden 2021 tapahtumakalenteri ja lomake toimihenkilötietojen ilmoittamiseen**

***Piiritoimisto toivottaa kaikille Rauhallista Joulun aikaa ja Onnekasta Uutta Vuotta!***